Diari Oficial de la Generalitat Valenciana


Sumari del DOGV 91, del 15-01-1983 (1983/802080)

ORDRE de 22 de desembre de 1982 de la Conselleria de Treball, Sanitat i Seguretat Social sobre concessió d'ajudes a les Corporacions Locals de les zones de la Comunitat Valenciana afectades per les recents inundacions, per a la contractació d'equips base de Serveis Socials.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1982/12/22/(1)/dof/vci/html**

### Dades del document

Número de DOGV
:   91

Data del DOGV
:   15-01-1983

Secció del DOGV
:   DISPOSICIONS GENERALS

Número del document
:   1983/802080


Data del document
:   22-12-1982

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 22 de desembre de 1982, de la Conselleria de Treball, Sanitat i Seguretat Social, sobre concessió d'ajudes a les corporacions locals de les zones de la Comunitat Valenciana, afectades por les recents inundacions, per a la contratació d'equips base de serveis socials.  
Vistes les necessitats originades per les recents inundacions en la Comunitat Valenciana, a fi de pal·liar-ne tant com siga possible els efectes i amb càrrec als crèdits previstos en els capítols 4.1 i 7e de l'Estat de Despeses del Pressupost de la Conselleria de Treball, Sanitat i Seguretat Social, aquesta Conselleria ha tingut a bé disposar la convocatòria d'ajudes a les Corporacions Locals de les zones afectades de la Comunitat Valenciana, per a la contractació d'equip base de Serveis Socials.  
Per tot això i d'acord amb les disposicions aplicables al cos, aquesta Conselleria ha tingut a bé disposar.  
Article 1.1 La sol·licitud, tramitació, resolució i pagament, seran regulats per les disposicions de general aplicació i per les que específicament estipula aquesta Ordre.  
Article 2.n L'ajuda serà atorgada en concepte de subvenció a fons perdut per a contribuir a les despeses de contractació d'equips base de Serveis Socials, destinats al tractament de la problemàtica social que presenten les zones afectades per les recents inundacions.  
Article 3.r Podran sol·licitar aquesta ajuda les Corporacions Locals dels municipis situats en la Comunitat Valenciana i que hagen estat afectats per les inundacions recents.  
Article 4.t Per a la petició de la subvenció caldrà dirigir instància a l'Il-lustríssim Senyor Director General de Serveis Socials, subscrita pel Senyor Alcalde-President de la Corporació sol·licitant.  
Article 5.é La documentació serà presentada per triplicat exemplar (original i dues còpies) i la instància haurà de determinar la composició de l'equip base de Serveis Socials que cal per atendre les necessitats derivade de les inundacions, indicant-hi en tot cas el nombre de components de l'equip base, titulacions o funcions.  
A la instància s'adjuntarà necessàriament còpia certificada de l'acord del Ple de la Corporació sobre la petició de la subvenció.  
Article 6.e El terme per a la presentació de sol·licituds finirà el dia 15 de febrer de 1983.  
Article 7.e Tramitació.  
Una vegada rebudes les peticions, la Direcció General de Serveis Socials podrà reclamar per escrit a l'Entitat peticionària les dades, documentació o aclariments que considere necessaris per a completar l'expedient.  
Igualment, i a la vista de l'expedient, la Direcció General de Serveis Socials podrà reclamar informes dels Organismes i Entitats, així com efectuar les comprovacions que jutge oportunes.  
Article 8.e La Direcció General de Serveis Socials adoptarà la resolució que escaiga a la vista dels resultats de l'expedient.  
Article 9.e Justificació de la despesa y pagament de la subvenció concedida.  
Sense perjudici de la normativa aplicable a la justificació i pagament de les subvencions, una vegada dictada la resolució de concessió d'ajuda, el pagament es farà prèvia presentació de fotocòpies del contracte de treball i de l'afiliació a la Seguretat Social autentificades.  
Article 10. Com que les funcions a realitzar pels equips base de Serveis Socials estan incardinades dins del Pla Global d'Emergència Social de la Comunitat Valenciana, i atesa la complexitat d'aquest, per a garantir-hi la necessària coordinació, la selecció del personal a contractar per les Corporacions Locals amb càrrec a la subvenció concedida per a formar els esmentats equips, així com la direcció, coordinació, determinació i control d'objectius, els durà a terme la Direcció General de Serveis Socials.  
DISPOSICIO FINAL  
Aquesta Ordre entrarà en vigor el mateix dia en què siga publicada al «Diari Oficial de la Generalitat Valenciana».  
Cosa que fem pública perquè en prengueu coneixement i als efectes oportuns.  
València, a 22 de desembre de 1982.  
El Conseller de Treball, Sanitat i Seguretat Social,  
ANGEL LUNA I GONZALEZ


Còpia Permalink ELI